Държавен вестник, бр. 31, 2021 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  31
ПОСТАНОВЛЕНИЕ № 152
ОТ 12 АПРИЛ 2021 Г.
за приемане на Устройствен правилник на 
Държавния авиационен оператор
МИНИСТЕРСКИЯТ СЪВЕТ
П О С Т А Н О В И :
Член единствен. Приема Устройствения 
правилник на Държавния авиационен оператор.
Преходни и заключителни разпоредби
§ 1. Отменя се Устройственият правилник 
на Авиоотряд 28, приет с Постановление № 84 
на Министерския съвет от 2014 г. (обн., ДВ, 
бр. 34 от 2014 г.; изм. и доп., бр. 42 от 2016 г.).
§ 2. В Постановление № 232 на Минис­
терския съвет от 2009 г. за закриване на 
Държавната агенция за информационни тех­
нологии и съобщения, създаване на Изпъл­
нителна агенция „Електронни съобщителни 
мрежи и информационни системи“, приемане 
на Устройствен правилник на Министер­
ството на транспорта, информационните 
технологии и съобщенията и приемане на 
Устройствен правилник на Изпълнителна 
агенция „Електронни съобщителни мрежи и 
информационни системи“ (обн., ДВ, бр. 78 от 
2009 г.; изм. и доп., бр. 99 от 2009 г., бр. 15, 56, 
64 и 89 от 2010 г., бр. 40 и 54 от 2011 г., бр. 6, 77 
и 105 от 2013 г., бр. 34 от 2014 г., бр. 33 и 92 от 
2015 г., бр. 86 от 2016 г., бр. 12 от 2019 г. и 
бр. 7 от 2020 г.) се правят следните изменения:
1. В чл. 8, ал. 2, т. 10 думите „Авиоотряд 28“ 
се заменят с „Държавен авиационен оператор“.
2. В приложението към чл. 8, ал. 3 ред 
„Авиоотряд 28        82“ се изменя така: 
„Държавен авиационен оператор        105“.
§ 3. Трудовите правоотношения на ра­
ботниците и служителите на „Летище Со­
фия“ – ЕАД, осъществяващи дейности по 
обслужване на официални лица и делегации, 
които преминават през ВИП „А“ на граждан­
ското летище за обществено ползване София, 
се уреждат при условията и по реда на чл. 123 
от Кодекса на труда.
§ 4. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
За главен секретар на Министерския съвет: 
Росен Кожухаров
УСТРОЙСТВЕН ПРАВИЛНИК 
на Държавния авиационен оператор
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат дейността, 
функциите и численият състав на Държавния 
авиационен оператор, както и взаимоотноше­
нията му с държавни органи, администрации 
и организации.
Чл. 2. Държавният авиационен оператор 
е юридическо лице със седалище в София, 
генералният директор на което е второстепе­
нен разпоредител с бюджет към министъра 
на транспорта, информационните технологии 
и съобщенията.
Г л а в а  в т о р а
ДЕЙНОСТ, ФУНКЦИИ И СЪСТАВ
Раздел I
Дейност и функции
Чл. 3. (1) Държавният авиационен опе­
ратор (ДАО) е авиационен оператор за из­
пълнение на:
1. полети със специално предназначение;
2. полети за нуждите на министерства и 
ведомства.
(2) Държавният авиационен оператор 
извършва и дейностите по обслужване на 
официални лица и делегации, които преми­
нават през ВИП „А“.
Чл. 4. Държавният авиационен оператор 
осигурява поддържане и повишаване на про­
фесионалната квалификация на авиационния 
и друг персонал.
Чл. 5. При осъществяване на своята дей­
ност ДАО осигурява технически изправни 
въздухоплавателни средства, лицензиран ави­
ационен персонал и обслужващ състав, като:
1. осигурява периодична подготовка и 
преподготовка на летателните екипажи и 
инженерно-техническия състав;
2. координира дейностите, които са свър­
зани с подготовката и изпълнението на поле­
тите и планирането на летателните задачи;
3. планира и организира периодичното 
техническо обслужване, ремонта на въздухо-
плавателните средства и самолетообслуж­
ващата техника, снабдяването с резервни 
части и правилното им съхраняване;
4. организира предполетната подготовка 
на въздухоплавателните средства и летател­
ните екипажи;
5. осигурява необходимите документи, 
актуални бази данни за навигация и ко­
муникационни средства за изпълнение на 
полетите;
6. организира контрол по спазване на нор­
мативните актове от авиационния персонал;
7. извършва изследвания и анализ на греш­
ките в действията на авиационния персонал 
и отказите на въздухоплавателните средства;
8. подпомага организацията на разследва­
нията и участва в разследване на авиационни 
инциденти съгласно изискванията на Закона 
за гражданското въздухоплаване;
9. осигурява сигурността и пропускател­
ния режим;